**Ministru kabineta noteikumu projekta** **"Grozījumi Ministru kabineta 2015. gada 20. oktobra noteikumos Nr. 600** **"Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījumi Ministru kabineta 2015. gada 20. oktobra noteikumos Nr. 600 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi" (turpmāk – noteikumu projekts) paredz atcelt avansa maksājumu pieprasīšanas termiņa ierobežojumu un palielināt 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" (turpmāk – 9.3.1.2. pasākums) pieejamā avansa apmēru līdz 60 procentiem no kopējā attiecināmā finansējuma. Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis" – indikatīvi 2018. gada III. ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. **Samazināt pasākuma ietvaros sasniedzamo starpposma finanšu rādītāju.**

Šobrīd MK noteikumu Nr. 600 4.1. apakšpunktā noteikts uzraudzības rādītājs, proti, līdz 2018. gada 31. decembrim – sertificēti izdevumi 815 415 *euro* apmērā. Ņemot vērā, ka Eiropas Komisija 2018. gada 5. jūlijā ir apstiprinājusi darbības programmas "Izaugsme un nodarbinātība" grozījumus Nr. 3, kas nacionālā līmenī tika apstiprināti ar Ministru kabineta 2018. gada 26. februāra rīkojumu Nr. 69 "Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība"" un kas tostarp paredz 9.3.1.2. pasākuma starpposma finanšu rādītāju samazināt līdz 0 *euro,* noteikumu projekts paredz svītrot MK noteikumu Nr. 600 4.1. apakšpunktu. Minētais starpposma finanšu rādītājs ir pietuvināts projekta līdzšinējai (faktiskajai) un plānotajai 2018. gada finanšu plūsmai. 9.3.1.2. pasākuma ietvaros īstenotā projekta Nr.9.3.1.2/16/I/001 "VSIA NRC "Vaivari" infrastruktūras attīstība funkcionēšanas novērtēšanas un asistīvo tehnoloģiju apmaiņas fonda izveidei" (turpmāk – 9.3.1.2. pasākuma projekts) īstenošanas temps ir lēnāks nekā sākotnēji plānots dēļ objektīviem apstākļiem (skat. skaidrojumu zemāk pie 2. punkta), bet tas izlīdzināsies turpmākajā projekta īstenošanas periodā. Kopumā netiek prognozēta 9.3.1.2. pasākuma projekta uzraudzības rādītāju neizpilde un negatīva ietekme uz projekta sniegumu. 1. **Palielināt 9.3.1.2. pasākumā pieejamo avansa maksājumu maksimālo apjomu un atcelt** **avansa maksājumu pieprasīšanas termiņa ierobežojumu.**

Šobrīd MK noteikumu Nr. 600[[1]](#footnote-1) 23. punktā ir atrunāti nosacījumi avansa maksājumu saņemšanai un izlietošanai, tostarp avansa maksājumu maksimālais pieejamais apjoms attiecībā pret projekta kopējo attiecināmo finansējumu – 30 procenti un laika periods, kādā finansējuma saņēmējs var saņemt avansa maksājumu vai tā daļu – 24 mēneši. 1.) Atbilstoši precizētajam 9.3.1.2. pasākuma projekta laika grafikam un Centrālās finanšu un līgumu aģentūras kā sadarbības iestādes apstiprinātajam aktualizētajam plānoto maksājumu pieprasījumu iesniegšanas grafikam Nr. 5 (iesniegts Kohēzijas politikas fondu vadības IS 2018.gada 17.maijā), kā intensīvākais projekta darbību īstenošanas laiks ir noteikts 2020.gads, kad plānots īstenot finansiāli ietilpīgākās projekta darbības, proti, funkcionēšanas novērtēšanas sistēmas (laboratorijas) aprīkojuma un asistīvo tehnoloģiju (tehnisko palīglīdzekļu) iegādi un datubāzes izveidi, kā arī ēku pārbūvi/atjaunošanu. Kopējo izmaksu apjoms, kas salīdzinoši īsā laika periodā būs nepieciešams VSIA "Nacionālajam rehabilitācijas centram "Vaivari"" kā finansējuma saņēmējam (turpmāk – NRC "Vaivari"), lai norēķinātos ar pakalpojuma sniedzējiem, var sasniegt indikatīvi 2 271 519.00 *euro*, šī summa pārsniedz šobrīd noteikto maksimālo avansa maksājumu apjomu – 1 223 122.50 *euro* (t.i., 30 procenti no 4 077 075.00 *euro*). Lai nodrošinātu 9.3.1.2. pasākuma projekta īstenošanu noteiktajos termiņos un plānotajā intensitātē, kā arī, lai izvairītos no situācijas, kad projekta darbību īstenošanai NRC "Vaivari" nepietiek finansējums norēķinu veikšanai ar pakalpojuma sniedzējiem, noteikumu projekts paredz palielināt 9.3.1.2. pasākumam pieejamā avansa maksimālo apjomu līdz 60 procentiem no kopējām projekta attiecināmām izmaksām.2.) Atbilstoši faktiskajai situācijai 9.3.1.2. pasākuma projektā, iepriekš minēto finansiāli ietilpīgāko projekta darbību īstenošana šobrīd ir apturēta, jo atbilstoši MK noteikumu Nr. 600 28.6. apakšpunktā noteiktajam, tikai pēc 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" (turpmāk – 9.1.4.2. pasākums) projekta Nr.9.1.4.2/16/I/001 "VSIA NRC "Vaivari" funkcionēšanas novērtēšanas un asistīvo tehnoloģiju apmaiņas sistēmas izveide un ieviešana" (turpmāk – 9.1.4.2. pasākuma projekts) ietvaros veiktās situācijas izpētes par Latvijā un ārvalsīs pieejamajām funkcionēšanas novērtēšanas sistēmām rezultātu saskaņošanas, uzraudzības padome pieņem lēmumu par minēto 9.3.1.2. pasākuma projekta atbalstāmo darbību īstenošanas uzsākšanu. Tas, savukārt, ietekmē 9.3.1.2. pasākuma projekta īstenošanas laika grafiku, jo ieguldījumus infrakstrukūrā paredzēts uzsākt indikatīvi 2018.gada IV. ceturksnī un funkcionēšanas novērtēšanas sistēmas (laboratorijas) aprīkojuma un asistīvo tehnoloģiju (tehnisko palīglīdzekļu) iegādi un datubāzes izveidi, kā arī ēku pārbūves un atjaunošanas darbus pabeigt 2020.gada III.ceturksnī.Ņemot vērā, ka 9.3.1.2. pasākuma projekta galvenās aktivitātes tika apturētas, Centrālā finanšu un līgumu aģentūra kā sadarbības iestāde dzēsa projektam uz to brīdi izmaksāto avansa maksājumu. Tādējādi šobrīd 9.3.1.2.pasākuma projektam nav pieejami finanšu līdzekļi infrastruktūras ieguldījumu veikšanai, kas būs nepieciešami pēc 9.1.4.2. pasākuma projektā veiktās situācijas izpētes un tās rezultātu saskaņošanas uzraudzības padomē.Ir paredzēts, ka situācijas izpēte un rezultātu saskaņošana 9.1.4.2. pasākuma projektā indikatīvi varētu tikt pabeigta 2018. gada IV. ceturksnī, attiecīgi šajā laikā 9.3.1.2. pasākuma projektā varētu tikt uzsākti ar ēku pārbūvi un atjaunošanu saistītie sagatavošanās darbi (t.sk., tehniskās dokumentācijas sagatavošana, energoefektivitātes novērtēšana, būvprojekta izstrāde utml.). Šobrīd MK noteikumu Nr. 600 23. punktā noteiktais avansa maksājuma saņemšanas termiņš beigsies 2018. gada 18. jūlijā, jo līgums par 9.2.1.3. pasākuma projekta īstenošanu ir noslēgts 2016. gada 19. jūlijā. Lai nodrošinātu 9.3.1.2. pasākuma projekta atbalstāmo darbību uzsākšanu un īstenošanu atbilstoši aktuālajam projekta īstenošanas laika grafikam, noteikumu projekts paredz atcelt avansa maksājumu saņemšanas termiņa ierobežojumu, tādējādi nodrošinot NRC "Vaivari" pietiekamus finanšu līdzekļus projekta darbību finansēšanai.1. **Citu redakcionālu precizējumu veikšanu.**

Noteikumu projekts paredz precizēt MK noteikumu Nr.600 22. punktu, t.i. iekļaujot pilnu normatīvā akta par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.-2020. gada plānošanas periodā nosaukumu. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. personas ar funkcionēšanas traucējumiem, tai skaitā personas ar invaliditāti un personas ar prognozējamu invaliditāti;2. bērni un jaunieši no 7 līdz 25 gadiem ar funkcionēšanas traucējumiem, kuri iegūst pamatizglītību un vidējo izglītību vispārējās un profesionālās izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi, veselību un nevalstiskajām organizācijām.Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības.Pēc noteikumu projekta spēkā stāšanās, 9.3.1.2. pasākuma finansējuma saņēmējs – NRC "Vaivari" sagatavos un iesniegs sadarbības iestādē projekta grozījumus, atbilstoši aktuālajai MK noteikumu Nr. 600 redakcijai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi Ministru kabineta 2015. gada 20. oktobra noteikumos Nr. 601 "Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi". |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2018. gada 22. maija līdz 2018. gada 7. jūnijam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv; 2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 2018. gada 7. jūnijam) par noteikumu projektu sabiedrības viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – VSIA "Nacionālais rehabilitācijas centrs "Vaivari"". |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

Sāre, 67021652

Egita.Sāre@lm.gov.lv

1. Ministru kabineta 2015. gada 20. oktobra noteikumi Nr. 600 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi" (turpmāk – MK noteikumi Nr. 600). [↑](#footnote-ref-1)